CELEX: 22012D0314
Language: et
Date: 2012-05-16 00:00:00
Title: 2012/314/EL: Ühenduse ja Šveitsi maismaatranspordi ühiskomitee otsus nr 1/2012, 16. mai 2012 , milles käsitletakse raskeveokite liikluse tasude allahindlust EURO VI heitgaasiklassi kuuluvate veokite puhul

19.6.2012   
            
            
               ET
            
            
               Euroopa Liidu Teataja
            
            
               L 158/24
            
         ÜHENDUSE JA ŠVEITSI MAISMAATRANSPORDI ÜHISKOMITEE OTSUS nr 1/2012,
   16. mai 2012,
   milles käsitletakse raskeveokite liikluse tasude allahindlust EURO VI heitgaasiklassi kuuluvate veokite puhul
   (2012/314/EL)
   KOMITEE,
   võttes arvesse Euroopa Ühenduse ja Šveitsi Konföderatsiooni vahelist kaupade ja reisijate raudtee- ja maanteeveo lepingut, eriti selle artikli 51 lõiget 2,
   ning arvestades järgmist:
   
               (1)
            
            
               Lepingu artikli 40 alusel kogub Šveits alates 1. jaanuarist 2001 sõidukite põhjustatavate kulude eest mittediskrimineerivat sõidukimaksu (tasu raskeveokite liikluse eest).
            
         
               (2)
            
            
               Artikli 44 alusel soovivad lepinguosalised kehtestada keskkonnameetmeid, mille abil oluliselt kahandada raskeveokite liikluse tagajärjel tekkivat heitgaaside ja tahkete osakeste heidet.
            
         
               (3)
            
            
               Lepingu artikli 7 lõike 5 alusel kohustub kumbki lepinguosaline loobuma kohaldamast teise lepinguosalise tüübikinnitusega sõidukite suhtes rangemaid nõudeid, kui kehtivad tema oma territooriumil,
            
         ON TEINUD JÄRGMISE OTSUSE:
   Artikkel 1
   EURO VI heitgaasiklassi veokite suhtes kohaldatakse ajutiselt 10 % allahindlust selle kategooria veokite suhtes kehtestatud tasust.
   Artikkel 2
   Artiklis 1 osutatud allahindlust kohaldatakse ainult sõidukite puhul, millel on märge sõiduki EURO VI heitgaasiklassi kuulumise kohta kas sõiduki registreerimissertifikaadis või samaväärses riigi pädeva asutuse väljastatud sertifikaadis. Sertifikaat peab olema mootorsõidukis kaasas.
   Artikkel 3
   Šveitsi pädev asutus jätab endale õiguse kontrollida asjakohasest heitetasemest kinnipidamist iga EURO VI klassi sõiduki puhul, mille suhtes kohaldatakse allahindlust.
   Artikkel 4
   Šveits jätab endale õiguse artiklis 1 osutatud allahindluse kohaldamine läbi vaadata pärast 2014. aastat ja seejärel vajaduse korral vähendada allahindlust või see lõpetada.
   Artikkel 5
   Käesolev otsus jõustub 1. juulil 2012.
   
      Bern, 16. mai 2012
      
         
            Eesistuja
         
         Peter FÜGLISTALER
      
      
         
            Euroopa Liidu delegatsiooni juht
         
         Fotis KARAMITSOS